Erwin Strittmatter

Erwin Strittmatter (* 14. awgusta 1912 w Grodku; † 31. januara 1994 w Schulzenhofu) bě serbsko-němski spisowaćel, kiž pisaše w němskej rěči. Wón płaći jako jedyn z najznaćišich awtorow za čas Němskeje demokratiskeje republiki.

 Žiwjenje 
Strittmatter narosće w delnjołužiskich Bóšojcach pola Grodka, hdźež měještaj jeho staršej wobchod a pjekarnju. Wot 1924 do 1930 běše šuler na Grodkowskim realnym gymnaziju, kotryž nosy wot lěta 1996 jeho mjeno. Po pjekarskej wučbje dźěłaše jako pjekarski napomocnik, pinčnik, pomocny dźěłaćer a hladar zwěrjatow. Hišće do 1933 zastupi do SPD. W lěće 1937 so woženi a wot 1941 bě jako wojak w policajskim regimenće w Druhej swětowej wójnje. 1943 spožči Heinrich Himmler wšěm policajskim regimentam čłonstwo w SS, tak zo so Strittmatter awtomatisce z esesowcom sta.

Po Druhej swětowej wójnje dźěłaše najprjedy znowa jako pjekar a potom jako redaktor za nowinu Märkische Volksstimme w Złym Komorowje. 1950 wozjewi swoju prěničku Der Ochsenkutscher. Wot 1954 bydleše w Schulzenhofu w Ruppinskim kraju. Wot 1959 do 1961 bě prěni sekretar Němskeho zwjazka spisowaćelow. 1963 wuńdźe roman Ole Bienkopp, za kotryž spožči so jemu lěto na to Narodne myto NDR.

Z trilogiju Der Laden staji swojej dwurěčnej domiznje, zhromadnemu žiwjenju Serbow a Němcow kaž tež městu Grodkej literarny pomnik. Strittmatterowe knihi přełožichu so do někak 40 rěčow.

Wot 1956 bě w třećim mandźelstwje z Evu Strittmatter woženjeny a měješe z njej třoch zhromadnych synow.

 Spisy 
 Ochsenkutscher (1950)
 Eine Mauer fällt (1953)
 Katzgraben (1953)
 Tinko (1954)
 Paul und die Dame Daniel (1956)
 Katzgraben – Szenen aus dem Bauernleben Mit einem Nachspiel (1958)
 Der Wundertäter (1957, 1973, 1980)
 Die Holländerbraut (1959)
 Pony Pedro (1959)
 Ole Bienkopp (1963)
 Schulzenhofer Kramkalender (1966)
 Die Holländerbraut – Schauspiel in fünf Akten (1967)
 Ein Dienstag im Dezember (1969)
 Ein Dienstag im September (1970)
 3/4hundert Kleingeschichten (1971)
 Die blaue Nachtigall (abo Der Anfang von etwas) (1976)
 Sulamith Mingedö, der Doktor und die Laus (1977)
 Meine Freundin Tina Babe (1977)
 Die Nachtigall-Geschichten (1972, 1977, 1985) Die alte Hofpumpe (1979)
 Selbstermunterungen (1981)
 Wahre Geschichten aller Ard(t) (1982)
 Der Laden (1983, 1987, 1992)
 Ponyweihnacht (1984)
 Grüner Juni (1985)
 Lebenszeit (1987)
 Die Lage in den Lüften (1990)
 Der Weihnachtsmann in der Lumpenkiste (2003)
 Flikka (1992)
 Wie ich meinen Großvater kennenlernte
 Vor der Verwandlung (wudała Eva Strittmatter, 1995)
 Geschichten ohne Heimat (2002)
 Wie der Regen mit dem See redet (2002)
 Kalender ohne Anfang und Ende – Notizen aus Piestany (wudała Eva Strittmatter, 2003)
 Todesangst – Eine Nacht (Ausgewählt von Helga Pankoke, 2005)
 Nachrichten aus meinem Leben – Aus den Tagebüchern 1954–1973 (wudała Almut Giesecke, 2012)
 Der Zustand meiner Welt – Aus den Tagebüchern 1974–1994 (wudała Almut Giesecke, 2014)

 Wotkazy 


 Strittmatterowe towarstwo w Bóšojcach 

Kategorija:Muž
Kategorija:Němc
Kategorija:Serb
Kategorija:Rodź. 1912
Kategorija:Zemr. 1994
Kategorija:Awtor
Kategorija:Literatura (20. lětstotk)
Kategorija:Němska literatura
Kategorija:Wosoba (Grodk)
Kategorija:Čłon SPD
Kategorija:Wosoba w Druhej swětowej wójnje